VIDEO: Vaata, kuidas tutvustatakse välismaalastele laulu- ja tantsupidude traditsioone - Estonian World Review
VIDEO: Vaata, kuidas tutvustatakse välismaalastele laulu- ja tantsupidude traditsioone
Eestlased Eestis 29 Jun 2014 EWR
Videod: Laulu- ja Tantsupeo Sihtasutus
Videod siit: http://www.delfi.ee/news/laulu...
Eesti Laulu- ja Tantsupeo SA on koostöös ERRi, Välisministeeriumi ja EASiga saanud valmis kolm laulu- ja tantsupidu välismaalastele tutvustavad ingliskeelset videoklippi. Üks videoklipp annab üldisemalt edasi laulupidude ajalugu, emotsiooni ja tähendust eestlaste jaoks. Teised kaks klippi räägivad aga lähemalt laulu- ja tantsupeost eraldi.
Laulupidu on Eesti kõige tugevam kaubamärk, mis iga kord äratab suurt rahvusvahelist tähelepanu. Klippidega soovitakse anda välismaalasele esmast infot traditsiooni kohta üldisemalt ning äratada täiendavat huvi. “Samas vahendavad need ka võimsaid emotsioone, mida kogevad laulu- ja tantsupeol mitte ainult esinejad, vaid ka kõik pealtvaatajad, kaasa arvatud külalised väljastpoolt Eestit,” rääkis Laulu- ja tantsupeo välismeedia juht Maris Hellrand.
Videoklippide produtsendi Helen Valkna sõnul koosnevad klipid peamiselt ERRi arhiivikaadritest. “Klippide stsenaariumid on kirjutanud Maria Reinup ning režissöör Karin Martinson mõtles välja visuaalse raami, et teha klippidele sissejuhatus, mis tähelepanu ärataks ja pilku püüaks,” selgitas Valkna.
"Mida teevad ühel staadionil tuhat higist meest ja tuhat õnnelikku vanaema? Nad tantsivad!" Nii algab tantsupidusid tutvustav videoklipp. Vaata lähemalt allolevast videost!
Laulupidude traditsioonist jutustav klipp püüab vaatajatele selgitada, milline on see müstiline tunne, mis koos lauldes igale lauluväljakul viibijale hinge poeb.